Exqrch/javanese-Komodo-pixelgpt huggingface dataset:
Nanging manawi formalin punika kalebet zat kimia ingkang mbebayani sanget tumrap kaséhatan manungsa déné pega cuwèr punika saged ngawétaken tanpa mbebayani manungsa
Pega cuwèr punika saged kanggé ngawétaken ulam bandeng
Manawi kala rumiyin para pengusaha bandeng ngginakaken kayu ingkang dipunbakar saha nyelehaken ulam bandeng wonten nggilipun kayu ingkang ngetokaken pega kanthi wekdal 12 jam, pramila kanthi ngginakaken pega cuwèr punika langkung rikat saha ngirit wekdal
Kanthi pega cuwèr para pengusaha bandeng namung ngrendhem bandeng wonten ing pega cuwèr kanthi itungan menit kemawon
Punika langkung "efisien" tinimbang ngginakaken pega saking kayu
Kajawi dipun-ginakaken kanggé ngawétaken bandeng, pega cuwèr ugi kénging kanggé ngawétaken bakso, mi, tahu saha daging pitik.
Musiyum Sepur Ambarawa Musiyum Sepur Indonésia-Ambarawa, punika salah satunggaling stasiun sepur ingkang sapunika dipunalihfungsiaken dados salah satunggaling musiyum ing Ambarawa, Jawa Tengah
Museum punika gadhah piranti-piranti sepur ingkang naté jaya ing jamanipun
Salah setungalipun inggih punika kereta uwab kanthi lokomotif nomer B 2502 saha B 2503 damelanipun Maschinenfabriek Esslingen
Sepur punika ngantos sapriki taksih saged dipun-ginakaken kanggé kereta api wisata.Sepur uwab ingkang gadhah gerigi punika kalebet salahsetunggaling saking tiga sepur uwab ingkang wonten ing donya
Sepur sanèsipun wonten ing Switserlan saha India
Kajawi koleksi-koleksi punika taksih wonten koleksi jinis-jinis lokomotif uwab saka seri B, C, D ngantos jinis CC ingkang paling ageng (CC 5029, Schweizerische Lokomotiv und Maschinenfabrik) wonten ing sanjawinipun musiyum
Ambarawa punika kala rumiyim dados kutha militèr nalika jaman Papréntahan Kolonial Walandi
Raja Willem I mrintahaken kanggé yasa stasiun sepur anyar ingkang saged dipun-ginakaken pamarintah kanggé transportasi para tentarane ing Semarang
Nalika tanggal 21 Mèi 1873, stasiun kereta api Ambarawa diyasa wonten sanginggilipun siti ingkang wiyaripun 127.500 m²
Rumiyin stasius punika misuwur kanthi nama Stasiun Willem I
Museum kereta api Ambarawa banjur dipundamel nalika tanggal 6 Oktober 1976 wonten ing Stasiun Ambarawa kanggé nglestantunaken lokomotif uwab
Nalika tanggal 8 April 1976 Gubernur Jawa Tengah Supardjo Rustam sesarengan kaliyan Kepala PJKA Eksploitasi Soeharso netepaken Stasiun Ambarawa dados musiyum kereta api.
Musiyum Bahari Musiyum Bahari punika salah setunggaling musiyum ingkang nyimpen saha mamèraken kolèksi barang-barang ingkang gadhah sajarah ingkang gadhah gandèng cènèngipun kaliyan babagan "kelautan" nagari Indonésia
Musiyum Bahari punika dipundamel wiwit taun 1652 ngantos 1774 M
Musiyum punika dipunanggep dados seksi sajarah ngadegipun kitha Batavia ingkang sapunika dipunwastani kitha Jakarta
Miturut sejarahipun, Musiyum Bahari punika salah setunggaling wewangunan ingkang sampun dangu saking paninggalan VOC.Musiyum punika dipundamel ingkang sepisanan nalika taun 1652 M
Nalika jaman penjajahan Walanda (VOC), wewangunan punika dipun-ginakaken kanggé gudhang kanggé nyimpen, milih saha ngepaki asil bumi ingkang dados komoditas utama VOC inggih punika bumbon crakèn saha pakeyan
Kekalihipun punika laris sanget manawi dipunpasaraken wonten Éropah
Bumbon crakèn punika kados ta pala, mrica, saha kopi, tèh, lan kain
Wewangunan punika manggèn persis wonten ing pinggiripun kali Ciliwung
Wewangunan punika wonten ingkang manggèn ing sisih wétan saha wonten ugi ingkang manggèn ing sisih kilèn
Namanipun inggih punika "gudang barat" (Westzijdsche Pakhuizen), saha "gudang timur" (Oostzijdsche Pakhuizen)
Miturut cariyos wewangunan punika dipunyasa sesarengan kaliyan rampungipun pambangunan Kitha Batavia (Jakarta) kaliyan Kongsi Dagang Walandi (VOC)
Rumiyin, wewangunan punika wonten témbok utawi bètèng ingkang ngubengi wewangunan punika
Tembok utawi bètèng punika dipunpercanten dados wates kitha Jakarta kaliyan laladan-laladan sanèsipun nalika jaman Walandi
Musiyum Bahari gadhah 126 koleksi barang-barang sajarah kelautan
Utamanipun kapal saha prau-prau niaga tradhisional
Saking kathah koleksi punika wonten 19 kolèksi prau asli saha 107 miniatur, foto-foto saha biota laut sanèsipun
Wonten ugi tilas gudhang bumbon crakèn VOC Walandi ingkang manggèn ing pinggiripun Teluk Jakarta.
Musiyum Tèkstil Musiyum Tèkstil punika salah setunggaling musiyum ingkang wonten ing kitha Jakarta
Musiyum tèkstil punika limrahipun dipunwastani kanthi nama Musiyum Tèkstil Jakarta
Musiyum Tèkstil punika salah setunggaling lembaga edukatif kultural ingkang gadhah visi kanggé nglestantunaken saha nguri-uri budaya tèkstil tradhisional Indonésia
Musiyum punika dados musiyum ingkang namung satunggal ingkang manggon ing Jakarta saha musiyum ingkang sepisanan ing Indonesia ingkang gadhah tugas kanggé nglestantunken budaya tèkstil Indonésia
Musiyum tekstik ugi asring ngawontennaken kagiyatan-kagiyatan kanggé nuwuhaken musem punika saha kanggé publikasi tumrap publik ngenani budaya tèkstil ingkang wonten ing Indonésia
Kagiyatan-kagiyatan ingkang dipunwontenaken ing Musiyum tèkstil inggih punika paméran koleksi musiyum, seminar, diskusi saha workshop babagan tèkstil; panyuluhun kanggé para siswa; panalitèn koleksi ingkang dipunwontenaken ing laladan-laladan saha kapustakaan, ngrawat koleksi musiyum; pelayanan konservasi tèkstil saha pelatihan-pelatihan kados ta pelatihan ndamel bathik, jumputan, warna ingkang alami, lan sanès-sanèsipun
Musiyum Tèkstil punika salah setunggaling yasan ingkang dipunlindungi kaliyan undhang-undhang
Musiyum punika gadhah aji arsitèktur kolonial saha sajarah ingkang saged nuwuhaken kawigatèn wonten ing pariwisata
Gedung Musiyum Tèkstil punika sajatosipun griyanipun warga nagari Prancis (abad kaping-19) ingkang dipunsadé kaliyan Konsul Turki
Sasampunipun punika, gedhong banjur dipungadhahi kaliyan Karel Christian Crucq nalika taun 1942
Gedhung punika ugi naté dados markas BKR
Sasampunipun révolusi rampung gedhong menik dipunnggeni kaliyan Lie Sion Phin nalika taun 1947, lajeng Departemen Sosial
Pungkasanipun, gedhong punika lajeng dipunkepyakaken dados Musiyum Tèkstil.
Musiyum Sumpah Pemuda Musiyum Sumpah Pemuda punika satunggaling musiyum ingkang dipunyasa kanthi idé saking para rawuh wonten ing Konggrès Pemuda ingkang kaping kalih
Para rawuh ing Konggrès Pemuda ingkang kaping kalih punika gadhah panemu bilih aji-aji persatuan ingkang dipunrintis génerasi 28 kedah dipunwarisaken kanggé génerasi ingkang langkung enem
Pramila nalika tanggal 15 Oktober 1968, Prof
Soenario ngintun serat kanggé Gubernur DKI Jakarta ingkang namanipun Ali Sadikin kanggé nyuwun kawigatèn tumrap Gedhung Kramat 106 supados aji sajarah punika saged dipunlestantunaken
Gubernur DKI Jakarta lumantar SK Gubernur No
cb.11/1/12/72 jo Monumenten Ordonantie Staatsblad No
238 taun 1931, tanggal 10 Januari 1972, lajeng netepaken Gedhung Kramat 106 dados cagar budaya
Nalika taun 1999, gedhong punika lajeng gadhah nama Museum Sumpah Pemuda
Kanthi dipunbentukipun Departemen Kebudayaan dan Pariwisata kaliyan Mantan Présidhèn KH Abdurrahman Wahid nalika taun 1999, pangelolaan Museum Sumpah Pemuda dipunpasrahaken saking Departemen Wiyata Nasional marang Departemen Kebudayaan dan Pariwisata
Penyerahan punika dipuntindakaken kaliyan Mantri Wiyata Nasional ingkang namanipun Dr
Muhaimin marang Mantri Kebudayaan dan Pariwisata, Drs
Departemen Kebudayaan dan Pariwisata lajeng dados Kementerian Nagara
Kangge ngurusi pérangan-pérangan ingkang boten saged dipunurusi wonten ing Kementerian Nagara Kebudayaan dan Pariwisata lajeng dipunbentuk Badan Pengembangan Kebudayaan dan Pariwisata
Pengelolaan Museum Sumpah Pemuda ingkang kalawau dipuncepeng Kementerian Kebudayaan dan Pariwisata lajeng dipunpasrahaken dhateng Badan Pengembangan Kebudayaan dan Pariwisata
Nalika wonten reorganisasi ing Kementerian Kebudayaan dan Pariwisata, pangelolaan Museum Sumpah Pemuda lajeng dipunpasrahaken malih kaliyan Kementerian Kebudayaan dan Pariwisata
Wonten ing musiyum Sumpah Pemuda punika gadhah kolèksi sajarah perjuangan kamardikan Républik Indonésia kados ta foto kagiyatan pemudha nalika samanten, reca, stèmpel, gendéra organisasi nom-noman, naskah sumpah nom-noman, piyul gadhah W.R.Supratman, Piagam pangaji-aji, buku-buku, dhokumèn-dhokumèn lan sanès-sanèsipun.
Chrismansyah Rahadi iku sawijining penyanyi pop saka Indonésia
Chrisye lair ing Jakarta, 16 September 1949
Dhèwèké lair saka pasangan (Alm) Laurens Rahadi lan (Alm) Hana
Garwané Chrisye ya iku G.F Damayanti Noor, nikah taun 1982 lan duwé putra papat, ya iku Rizkia Nurannisa, Risti Nurraisa, Rainda Prashatya, lan Randa Pramasya
Wiwit tanggal 31 Juli 2005, Chrisye dirawat ing rumah sakit ing Singapura amarga lara Kanker Paru-Paru
Chrisye ninggal donya jam 4:08 WIB tanggal 30 Maret 2007 ing Jakarta lan dikubur ing TPU Jeruk purut, Jakarta Kidul
Dilairaké ing Jakarta saka kulawarga Tionghoa-Indonésia, Chrisye kepéncut marang musik nalika isih anom
Nalika isih sinau ing SMA, Chrisye main gitar bas sajeroning sawiji band sing diwangun bebarengan karo kangmasé, Joris
Ing pungkasan dasawarsa 1960-an Chrisye dadi anggota band Sabda Nada (sing tembé buri ganti jeneng dadi Gipsy)
Ing taun 1973, sawisé cuti sauntara wektu, Chrisye mèlu band mau menyang New York kanggo main musik
Sawisé mulih menyang Indonésia mung sedhéla, Chrisye bali menyang New York karo band liya, ya iku The Pro's
Sawisé bali menyang Indonésia, ing taun 1976 Chrisye makarya padha karo Gipsy lan Guruh Soekarnoputra kanggo ngrekam album indie "Guruh Gipsy"
Sawisé suksès gawé "Guruh Gipsy", ing taun 1977 Chrisye ngasilaké loro karya sing paling apik, ya iku "Lilin-Lilin Kecil" tulisan James F
Sundah sarta album jalur swara "Badai Pasti Berlalu"
Sukses kaloro karya iki agawé Chrisye direkrut déning Musica Studios, lan karo parusahan rekaman iku Chrisye ngrilis album solo perdhanané, "Sabda Alam", ing taun 1978
Saklawasé karieré sing punjul 25 taun Chrisye ngasilaké 18 album solo liya, sarta main sajeroning siji filem: "Seindah Rembulan" (1981)
Chrisye tilar donya ing omahé ing Jakarta ing tanggal 30 Maret 2007 sawisé mataun-taun nandang lara kanker paru-paru
Chrisye ninggal garwa, Gusti Firoza Damayanti Noor, lan papat anak
Dikenal kanggo vokalé sing alus lan gaya panggung sing kaku, Chrisye dianggep salah siji penyanyi Indonésia legendharis
Lima album sing kalebu karyané diamot sajeroning pratélan 150 Album Indonésia Paling apik déning kalawarta musik "Rolling Stone Indonésia"
Lima laguné (lan siji manèh sing Chrisye njurung) diamot sajeroning pratélan lagu paling apik déning kalawarta sing padha ing taun 2009
Sawetara albumé disertifikasi pérak utawa luwih dhuwur
Chrisye nampa loro "lifetime achievement award", siji ing taun 1993 saka BASF Awards lan siji manèh ing taun 2007 saka stasiun télévisi SCTV
Ing taun 2011, "Rolling Stone Indonésia" nyathet Chrisye minangka musisi Indonésia paling apik nomer telu salawasé
Chrisye wiwit aktif ngrintis karir musiké ing taun 1968 nalika nggabung dadi basis sajeroning formasi Sabda Nada
Taun 1968-1969 dhèwèké nggabung grup musik Gipsy karo Zulham Nasution, Keenan Nasution, Gauri Nasution, Onan lan Tami
Prabawa musik Gypsi teka saka blood, sweat & tears, procol harum, king crimson, genesis lan chichago
Karo golongan Gipsy iki Chrisye kang nalika iku dadi penyanyi (vokalis) lan bassis tau kacathet dadi grup musik penghibur ing sawijining restoran Indonésia ing New York.
Nalika ing New York, Chrisye nggabung karo Abadi Soesman, Dimas Wahab, Rony Makasutji, lan Broery Marantika kang kagabung sajeroning grup musik The Pro's
Nanging Gipsy ora tahan suwé
Taun 1970 Gipsy Band lan Chrisye tau manggung ing TIM Jakarta kang nekakaké swargi Mus Mualim
Saktekané ing Indonésia, Chrisye lan GIPSY kolaborasi karo Guruh Soekarnoputra nggawé album rekaman
Kolaborasi iki kasil nggawé album rock ya iku Guruh Gipsy kang ana unsur-unsur tradhisional gamelan Bali lan instrumèn konvènsional
Watara taun 1977, Chrisye nembé miwiti karier solo
Dhèwèké nembangaké lagu karyané James F
Sundah kang judhulé Lilin-lilin Kecil
Dhèwèké uga menang "Lomba Karya Cipta Lagu Remaja Prambors" (LCLR)
Sakdawané taun 1980-an tekan taun 2000, mèh kabèh album kang dirilis kerep ditampa apik ing indhustri musik Indonésia
Chrisye sansaya kawentar ing akir taun 70-an nalika nggawé soundtrack filem Badai Pasti Berlalu karo Jockie Surjoprajogo lan Eros Djarot
Anggota band lan proyèk wiwitan (1968–1977)
Ing tengahan dasawarsa 1960-an, kulawarga Nasution minangka sawijining grup musik; Chrisye lan Joris nonton grup musik mau main musik Uriah Heep lan Blood, Sweat & Tears
Ing taun 1968 Chrisye ndhaftar ing Universitas Kristen Indonésia (UKI) supaya dadi insinyur kaya sing dikarepaké bapaké
Watara taun 1969, Gauri ngundang supaya dadi anggota grup musik Nasution, Sabda Nada, kanggo ngganti juru main bas sing pinuju lara, Eddi Odek
Amarga marem marang kemampuané, Nasution sasedulur njaluk Chrisye dadi anggota tetep
Sabda Nada main kanthi teratur ing Mini Disko ing Jalan Juanda sarta kanggo pista ulang taun lan pernikahan
Nalika Chrisye diwènèhi kasempatan kanggo nembang nalika nembangaké lagu vèrsi daur ulang, Chrisye ngupaya nganggo swara sing mèmper penyanyi asliné
Ing taun 1969 Sabda Nada ngganti jeneng dadi Gipsy supaya kaprungu luwih macho lan kaya grup musik Barat
Jadwal kanggo grup musik iku, sing ora duwé manager, padhet banget amarga main kanthi teratur ing Taman Ismail Marzuki
Wusnané, Chrisye mundur saka UKI; ing taun 1970 Chrisye lumebu Akademi Pariwisata Trisakti amarga ngganggep jadwalé luwih flèksibel
Rong taun sabanjuré, Chrisye ditawani main ing New York
Sanadyan Chrisye seneng banget, Chrisye wedi nyaritakaké marang bapaké, sing Chrisye ngrasa ora bakal sarujuk
Wusanané Chrisye lara sawatara sasi, sauntara iku Sabda Nada lunga menyang New York
Sawisé Chrisye mbahas rasa kuwatiré karo ibuné lan Joris, bapaké banjur sarujuk supaya Chrisye mundur saka kuliah lan lunga menyang New York
Sawisé kaséhatané pulih, ing tengah taun 1973 Chrisye lunga bebarengan Pontjo nemoni Gipsy ing Amérikah Sarékat; ing taun sing padha Chrisye mundur saka Trisakti
Saklawasé ing New York, Gipsy manggung ing Ramayana Restaurant, sing duwèké parusahan lenga Pertamina
Band iku, sing dipapanaké ing sawijining apartmen ing Fifth Avenue, manggon ing New York amèh setaun
Band iki nembangaké lagu-lagu Indonésia sarta vèrsi dhaur ulang saka lagu Procol Harum, King Crimson, Emerson, Lake & Palmer, Genesis lan Blood, Sweat & Tears
Sanadyan Chrisye ngrasa frustrasi amarga ora bisa èksprèsi dhiri kanthi musik orisinal, Chrisye tetep nyambut gawé.
Sawisé bali menyang Indonésia ing pungkasan taun 1973, Gauri ngenalaké Chrisye karo juru nulis lagu Guruh Soekarnoputra, anak saka mantan présidhèn Soekarno
Déné Nasution sasedulur karya bebarengan karo Guruh kanggo nyiapaké proyèké, Chrisye wiwit ngripta lagu dhéwé; amarga ngripta lagu dhéwé Chrisye rumangsa yèn Chrisye kangèlan gawé lirik sing ngandhut konsonan keras, lan bisa ngéndhani uni mau
Taun sabanjuré Chrisye bali menyang New York karo band liya, The Pro's
Ing tengahan taun 1975 Film
Saliyané duwé prèstasi musik Chrisye uga nduwé kaprigelan liya, amarga kasunyatané dhèwèké tau main sajeroning filem layar amba kaya ta "Seindah Rembulan" (1981) lan dadi bintang tamu ing "Gita Cinta dari SMA" (1981)
Lima saka wolulas album solo kang wis dirilis Chrisye kasil éntuk bebungah musik paling gèngsi ing Indonésia kang dianakaké déning perusahaan pabrik pita kaset kosong, HDX lan BASF
Ing antarané album Aku Cinta Dia, Hip Hip Hura, Kisah Cintaku lan Pergilah Kasih
Sawijining tembang kang diripta déning Chrisye, judhulé Lagu Cinta kang dilagokaké déning Vina Panduwinata kasil éntuk bebungah lagu paling apik déning BASF.
Takengon Takengon inggih punika salah satunggalipun kitha ing Kabupatèn Acèh Tengah
Kutha kasebat inggih punika punjeripun ("kutha krajan") Kabupatèn Acèh Tengah ingkang dunungipun ing dhataran inggil Gayo ingkang gadhah hawa ingkang resik lan gadhah kaèndahan alam ingkang saé
Asil bumi lan kaèndahan alam ing Kutha Takengon saged narik kawigatén para wisatawan dhoméstik lan manca nagari ingkang tindak dhateng Kutha Takengon, tindak plesir lan nyipeng ing Tlaga Laut Tawar
Sasanèsipun papan pariwisata Tlaga Laut Tawar, ing Kutha Takengon wonten ugi papan wisata sanèsipun, kados Gowa Puteri Pukes, Pantang Terong, Papan Adus-adusan Toya Bentér Wih Pesam, Bukit Terong (pucuk Khafi), Gowa Loyang Koro, Sagara Menye, Sagara Ketibung, lan Monumen Pacuan Kuda Tradisional
Paling boten, wonten 20 papan pariwisata ingkang wonten ing Kutha Takengon
Mligi bab pacuan jaran, tiyang ingkang dados jokinipun limrahipun taksih umur laré sekolah
Joki punika kanthi alami dados joki ingkang terampil lan boten ajrih nitih jaran boten mawi pelana, lan namung nganggé kaus lan clana cekak kémawon
Padunungipun Kutha Takengon kathahipun punika saking Suku Gayo
Suku Gayo kalebet katurunan saking Suku Batak Karo ing Sumatra Lèr
Basa laladanipun ugi bénten kaliyan basa laladan sing ndunungi Acèh limrahipun.
Istana Pagaruyung Pura Pagaruyung utawi Istano Misuwur inggih punika satunggalipun pura ingkang dumunung wonten ing tlatah Batusangkar, Kabupatèn Tanah Datar sumatra Kilèn
Pura Pagaruyung ingkang sapunika wonten punika réplika saking pura ingkang asli
Pura Baso ingkang asli dunungipun wonten ing Bukit Batu Patah sampun kobongan ngantos telas ing satunggalipun prastawa karusuhan ing taun 1804
Prosés renovasi malih Pura Baso dipunwontenaken ing tanggal 27 Dhésèmber 1976
Nalika taun 1970-an pura punika dipunkeparengaken dipunpanggihi déning masarakat
Nalika taun 2008, pura punika kebakar malih nanging lajeng dipunyasa malih
Nalika tanggal 27 Fèbruari 2007, Pura Pagaruyung nandhang kabakaran ageng amargi bledhèg ingkang nyamber pupusipun pura.
Amargi kabakaran punika, wangunan pura punika rata kaliyan lemah
Dhokumén-dhokumén lan rerenggan ingkang wonten ing salebetipun pura ndhèrèk kabakar
Kinten-kinten namung 15 persén dhokumen lan bandha ingkang slamet
Bandha ingkang slamet saking kabakaran punika sapunika dipunsimpen ing Balai Benda Purbakala Kabupatèn Tanah Datar
Ragad ingkang dipunanggé kanggé yasa malih pura punika kinten-kinten nelasaken arta langkung saking Rp 20 miliar
Bandha pusaka Karajan Pagaruyung dipunsimpen ing Istano Silinduang Bulan, 2 kilomèter saking Pura Pagaruyung
Istano Pagaruyung Terbakar, Semua Bukti Sejarah di Istano Hangus
Taman Putroe Phang Taman Putroe Phang inggih punika satunggalipun taman ingkang dipunyasa déning Sultan Iskandar Muda (1608-1636, dunungipun wonten ing wewengkon kompleks Pura Sultan Acèh ing Kutha Banda Acèh
Taman punika dipundamel kanggé sang permaisuri Sultan Iskandar Muda ingkang namanipun Putroe Phang ingkang tegesipun "Putri Pahang", Putri Pahang asalipun saking wewengkon Pahang, ing nagari Malaysia
Wonten ing salebetipun Taman Putroe Phang wonten "pintoe khop" ingkang kalebet satunggalipun lawang ingkang nyambungaken pura kaliyan Taman Putroe Phang ingkang wujudipun kubah
"Pintoe Khop" punika kalebet satunggalipun papan kanggé istirahat Putri Phang
Ing mriki dayang-dayang masuh rikmanipun sang permaisuri
Wonten ing mriki ugi wonten kolam kanggé sang permaisuri keramas lan siram kembang
"Pintoe Khop Putroe" dipunyasa nalika wekdal panguwaosipun sultan Iskandar Muda, Pintoe Khop punika lawang "penghubung" pura kaliyan Taman Putroe Phang
Ing Taman Putroe Phang wonten satunggalipun wangunan unik, ingkang namanipun "Gunongan"
Gunongan kasebat dipundamel mèmper kaliyan paredèn-paredèn ingkang wonten ing Pahang, Malaysia
Wangunan punika dipundamel amargi panyuwunipun sang Permaisuri piyambak, ingkang tansah ngraos kapang kaliyan kampungipun, Pahang ingkang dhaérahipun punika kathah siti awujud paredèn
PTK Arti PTK (Penelitian Tindakan Kelas)
Panaliten kang runtut lan teratur kanggé nemokakken suasana pasinaon ing kelas ingkang trep.
Taira no Kiyomori 0 1274262 2017-12-18T06:00:08Z Top4Bot /* top */replaced: ngetokake → ngetokaké 1372748 wikitext text/x-wiki Taira no Kiyomori (平 清盛, Taira no Kiyomori) (1118 - 20 Maret 1181) ya iku samurai kang njabat kepala klan Taira ana ing pungkasan Jaman Heian
Kiyomori ya iku samurai pisanan kang diangkat dadi pejabat tinggi kang dijenengi Daijō Daijin
Sawisé jasa ana ing Pambrontakan Hōgen, Kiyomori olej ijin saka Kaisar Goshirakawa kanggo matèni Minamoto no Yoshitomo kang nglancarake Pambrontakan Heiji
Sawisé njabat Daijō Daijin, klan Taira kang dipimpine bisa dadi kalan kang paling nguwasani Jepang
Kakuwasan pamrantahan sakabehe ana ing tangane klan klan Taira sawisé Kaisar Goshirakawa dinyatakake dadi tahanan omah
Nalika jaman semana, anggota klan Taira banjur umuk lan ngetokaké istilah,"Heishi ni arazumba hito ni arazu"
Rasa umuk saka klan taira iki nyebabake rasa ora puas saka kalangan samurai
Nalika wadyabala klan Minamoto nglancarake pambrontakan kanggo ngalahake klan Taira, Kiyomori mati amarga lara demam lan panas dhuwur
Taira no Kiyomori lair ana ing Provinsi Ise nalika taun 1118 saka pewaris kepala klan Ise Taira kang jenenge Taira no Tadamori
Ibune duwé jeneng Gion Nyogo kang makarya dadi punggawa pura, utawa adhine saka Gion Nyogo ("nyogo" ya iku gelar kanggo wong wadon kang makarya ana ing pura)
Miturut kisah "Heike Monogatari", Kiyomori ya iku bayi saka kasil gayutan Kaisar Shirakawa karo Gion Nyogo kang diwènèhake marang Taira no Tadamori
Taun 1129, bapake Kiyomori munggah pangkat dadi pejabat dhuwur kang tingkate Jugoige
Sawisé bisa numpas komplotan bajak laut, bapake Kiyomori ditunjuk dadi Gyōbukyō lan kalungguhan iki kang mengkone diwarisake marang Kiyomori kang ditunjuk dadi panguwasa Provinsi Aki nalika taun 1146.
Yuan Shikai Yuan Shikai (Hanzi tradhisional: 袁世凱; basa Tionghoa: 袁世凯; Pinyin: Yuán Shìkǎi; Wade-Giles: Yüan Shih-k'ai; Courtesy Weiting 慰亭; Pseudonym: Rong'an 容庵) (16 September 1859 – 6 Juni 1916) iku jendral Républik Rakyat Cina kang wigati lan uga salah siji pulitikus kang misuwur nalika jaman Dinasti Qing
Yuan Shikai lair ing Henan nalika taun 1859
Bapake uga dadi pambrontak ing Cina Lor nalika taun 1850 lan 1860
Dhèwèké iku duwé dulur telu, nanging Yuan Shikai diadopsi déning pak Like 1866
Sawisé bapak angkate mati ing taun 1873 dhèwèké pindhah ing Beijing mèlu pak Like nganti 1878
Wiwit cilik dhèwèké ora seneng sinau babagan sekolah, dherweke luwih seneng ngajak, numpak jaran, silat
Nalika taun 1822 akèh kaributan kang anti Jepang amarga kudeta
Tentarane Cina banjur lunga menyang Seoul kanggo nyegah raksine Jepang
Wiwit iku Yuan Sukses lan urip ing Koréa nganti suwéné 12 taun
Nalika taun 1885 dhèwèké diangkat dadi komisaris Cina ing Seoul
Yuan uga semangat anggoné dadi komisaris, mligi nalika Perang Sino-Jepang ing taun 1894-1895.
Cynthiara Alona Cut Cynthiara Alona, utawa luwih kondhang karo jeneng Cynthiara Alona ning masarakat (#ALIH) ya iku modhel lan aktris Indonésia
Dhèwèké umroh nalika tengah taun 2010, lan mutusaké kanggo nganggo jilbab lan nglakoni urip anyar
Alona luwih akèh nglakoni kagiyatan islami kanggo nyedahak marang Gusti
Malah, nalika nglakoni ngibadah umrohé, Alona ngakoni manawa dhèwèké wis ketemu karo calon garwané, jodhoné mau saka kewarganagaraan Arab
Sanajan lagi cedhak lan kenalan, nanging Alona ngarepaké bakal nemu jodho sacepeté
Malah dhèwèké uga nyatakaké manawa dhèwèké bakal ora nampa manawa ditawari dadi paraga filem kang migunakaké klambi kang nuduhaké "aurot"
Alona uga ngaku manawa dhèwèké bakal nyesel karo apa kang dilakoni déning dhèwèké mbiyen, kaya ta foto-foto saru lan "topless"é
Juli taun 2011, Alona kalibet kasus apus krama kang dilakoni déning asistené dhewwe kang jenengé Kana Chan Wu
Asistené mau dituding nglakoni penggelapan dhuwit kurang luwih akehé nganti 11 yuta akehé ning ATM Alona
Alona miwiti, uripé ning donya panglipur awit umuré 17 taun karo dadi modhèl lan bintang iklan ning produk bank
Saka jenengé kono dhèwèké kondhang dadi modhèl, lan miwiti gawé dhèwèké olih tawaran iklan, kaya ta Jamu Nyonya Meneer
Taun 2005, amarga tawaran saka kalawarta Playboy Jepang lan Singapura dhèwèké wiwit kondhang
Ora namung tampil seksi, ning kalawarta internasional iku, Alona kang uga duwé pagawéan dadi DJ lan panatacara, lan wani tampil wuda
Awalé foto-foto mau namung kanggo konsumsi pribadi, nanging ning akiré malah diterbitaké ning kalawarta
Alona malah tau diusir saka omah amarga foto-fotoné iku
Awit kedadian foto-foto wudané iku, Alona uga tau ddai modhèl cover kalawarta Her World, Female Indonésia lan Popular, dhèwèké janji marang kaluwargané ora bakal saru manèh